# Otvoren Lidl NA KARABURMi

**Prva Lidl prodavnica na Karaburmi otvorena je jutros u 8 časova, na adresi Višnjička 94. Savremeni diskontni lanac koji je već osvojio srca Beograđana, sada će biti bliži i potrošačima koji žive u ovom delu grada.**

*„Veoma nas raduje što će, od danas, i stanovnici Karaburme i okolnih naselja imati priliku da i u svom kraju uživaju u jedinstvenom iskustvu kupovine koje su njihovi sugrađani već nagradili poverenjem. Verujemo da će pažljivo odabrani proizvodi sa najboljim odnosom cene i kvaliteta, brza i jednostavna kupovina koju donosimo učiniti Lidl prodavnicu njihovim omiljenim mestom za svakodnevne nabavke“,* izjavila je rukovodilac Korporativnih komunikacija u Lidlu Srbija, Martina Petrović.

Potrošači sa područja Karaburme i okoline, moći će od sada da se uvere u kvalitet asortimana sa više od 1800 pažljivo odabranih proizvoda, kao i u prednosti Lidla zbog kojih je ovaj trgovinski lanac izbor za kupovinu velikog broja potrošača u čak 32 grada širom Srbije. Pored brige o kvalitetu proizvoda, od trenutka njihovog osmišljavanja, razvoja, proizvodnje i na kraju postavke na police i prodaje, Lidl svojim potrošačima omogućava jedinstveno iskustvo kupovine.

Ono šta Lidlovu ponudu posebno ističe je kategorija svežeg voća i povrća sa više od 120 proizvoda. Visok kvalitet i svežinu proizvoda Lidl obezbeđuje tako što sa velikom posvećenošću sprovodi brojne mere u celom transportnom lancu - od njive do trpeze. Prilikom svake isporuke dobavljača voća i povrća u centralno skladište Lidla vrše se detaljne kontrole unutrašnjih i spoljašnjih karakteristika namirnica. Zatim se proizvodi skladište u više komora sa različitim temperaturnim režimima, a isporuka u Lidl prodavnice širom Srbije se dalje odvija svakoga dana strogo kontrolišući pre svega klimatske uslove transporta, tako da proizvodi iz Lidl ponude na trpeze potrošača stignu uvek sveži i sočni.

Podsećamo da je kompanija Lidl početkom juna iz prodaje izbacila plastične kese za kupovinu u celoj Srbiji.

Nova Lidl prodavnica biće otvorena za svoje potrošače od ponedeljka do nedelje, u vremenskom okviru 08-22h.

**O Lidlu**

Kompanija Lidl deo je nemačke Švarc grupe (Schwarz Gruppe), jednog od vodećih prehrambenih trgovinskih lanaca u Evropi. Posluje u 32 zemlje širom sveta i broji više od 310.000 zaposlenih. Na osnovu nacionalnih nagrada za najboljeg maloprodavca u više zemalja Evrope, Lidl je nosilac priznanja „Retailer of the Year Europe” za 2018/2019.

Lidl je u Srbiji svoje prve prodavnice otvorio u oktobru 2018. godine i trenutno ima 51 prodavnica u 32 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Jasmina Savić, RED Communication, Email: [jasmina.savic@redc.rs](mailto:jasmina.savic@redc.rs), Mob: +381 524 0400

[press@lidl.rs](mailto:press@lidl.rs)

[https://www.lidl.rs](https://www.lidl.rs/sr/index.htm)

[Media centar LINK](https://www.lidl.rs/sr/Press-883.htm)

[Facebook Lidl Srbija](https://www.facebook.com/lidlsrbija/?__tn__=%2Cd%2CP-R&eid=ARD6iwLZMn3-p-OkkC6jMba4IpANZNWOdv6BlBwj3xYvtEbVIDUPZrUbJTHPuGpkDFLd47T7AotBBB5c)

[Instagram Lidl Srbija](https://www.instagram.com/lidlsrbija/)